CELEX: 62009CA0398
Language: mt
Date: 2011-09-06 00:00:00
Title: Kawża C-398/09: Sentenza tal-Qorti tal-Ġustizzja (L-Awla Manja Awla) tas- 6 ta’ Settembru 2011 (talba għal deċiżjoni preliminari ta’ Østre Landsret — Danimarka) — Lady & Kid A/S, Direct Nyt ApS, A/S Harald Nyborg Isenkram- og Sportsforretning, KID-Holding A/S vs Skatteministeriet (Nuqqas ta’ rimbors ta’ taxxa indebitament imħallsa — Arrikkiment indebitu minħabba r-rabta li teżisti bejn l-introduzzjoni ta’ din it-taxxa u t-tneħħija ta’ taxxi oħra)

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/7
            
         Sentenza tal-Qorti tal-Ġustizzja (L-Awla Manja Awla) tas-6 ta’ Settembru 2011 (talba għal deċiżjoni preliminari ta’ Østre Landsret — Danimarka) — Lady & Kid A/S, Direct Nyt ApS, A/S Harald Nyborg Isenkram- og Sportsforretning, KID-Holding A/S vs Skatteministeriet
   (Kawża C-398/09) (1)
   
   (Nuqqas ta’ rimbors ta’ taxxa indebitament imħallsa - Arrikkiment indebitu minħabba r-rabta li teżisti bejn l-introduzzjoni ta’ din it-taxxa u t-tneħħija ta’ taxxi oħra)
   2011/C 311/08
   Lingwa tal-kawża: id-Daniż
   
      Qorti tar-rinviju
   
   Østre Landsret
   
      Partijiet fil-kawża prinċipali
   
   
      Rikorrenti:Lady & Kid A/S, Direct Nyt ApS, A/S Harald Nyborg Isenkram- og Sportsforretning, KID-Holding A/S
   
      Konvenuta:Skatteministeriet
   
      Suġġett
   
   Talba għal deċiżjoni preliminari — Østre Landsret — Interpretazzjoni tas-sentenza tal-Qorti tal-Ġustizzja fil-Kawża C-192/95, Comateb et, u tal-prinċipji tad-dritt Komunitarju fil-qasam tal-irkupru ta’ pagament mhux dovut — Rifjut ta’ rimbors ta’ taxxa nazzjonali meqjusa inkompatibbli mad-dritt Komunitarju, minħabba l-arrikkament indebitu dovut għar-rabta diretta bejn l-introduzzjoni tat-taxxa illegali u t-tneħħija ta’ taxxi oħra miġbura fuq bażi oħra — Nuqqas ta’ rimbors li għandu bħala effett li jiġu żvantaġġati l-operaturi importaturi ta’ prodotti meta mqabbla mal-operaturi xerrejja ta’ prodotti simili nazzjonali minħabba l-ħlas proporzjonalment ogħla tat-taxxa illegali min-naħa tal-ewwel meta mqabbla ma’ tal-aħħar.
   
      Dispożittiv
   
   Ir-regoli tad-dritt tal-Unjoni dwar l-irkupru ta’ pagament mhux dovut għandu jiġi interpretat fis-sens li l-irkupru ta’ pagament mhux dovut jista’ jagħti lok għal arrikkiment indebitu biss fil-każ meta l-ammonti indebitament imħallsa minn individwu skont taxxa miġbura fi Stat Membru bi ksur tad-dritt tal-Unjoni ġew ittrasferiti direttament fuq ix-xerrej. Konsegwentement, id-dritt tal-Unjoni jipprekludi lil Stat Membru milli jirrifjuta r-rimbors ta’ taxxa illegali minħabba li l-ammonti indebitament mħallsa mill-individwu ġew paċuti minn tfaddil li jirriżulta mit-tneħħija konkomitanti ta’ ġbir ieħor, peress li tali tpaċija ma tistax titqies, mill-perspettiva tad-dritt tal-Unjoni, bħala arrikkiment indebitu fir-rigward ta’ din it-taxxa.
   
      (1)  ĠU C 312, 19.12.2009.